 Qoyska ay ka dhalatay gabadhan oo ah qoys Soomaalida dhexdeeda laga yaqaan, ayaa ila noqotay mid aan u qaadan waayey in gabadh qosykaa ka soo jeedo ay sidaa uga miirnaato diinta, Ayaan waa ina Xirsi Magan, Aabaheed waa oday ay Soomaalidoo dhami taqaan, waxaana lagu xusuustaa khudbadihii uu ku lahaa Radyow Kulmis, Idaacaddii wareegi jirtay, shakhsiyan aniga waxaan bartay 99kii oo aan dhawr jeer kulanay, aniga oo ka waraysanayey Afka Soomaaliga iyo sidii la isugu tarjumi lahaa Afka Carabiga, iyo sidii Tafsiirka Quraanka loogu heli lahaa eray walba oo ka mid ah tarjamo u dhiganta oo Af-Soomali ah, erayo dhawr ah oo uu ii sheegay ayaan wali xusuustaa, meesheedse maahan halkan, Xirsi Magan waxa intaa u dheer aqoonta uu uleeyahay Diinta Islaamka, waxa uu ka mid ahaa xertii wax ka baratay Sheekh Nuur-diin Cali Calow, ALLAH HA U NAXARIISTEE, dadka aadka u yaqaanana waxay ku sheegeen inuu yahay nin Caqli dheeri ah eebbe siiyey. 